چیرۆکی پێرین
چیرۆکی پێرین (، ) زنجیرە تەلەفیزیۆنییەکی ئەنیمێیە لەلایەن ستۆدیۆی نیپۆن ئەنیمەیشن دروست کراوە.

کورتەی چیرۆکەکە 
لە پاش مردنی باوکی، (پێرین) ناچار دەبێت لەگەڵ دایکیدا گوندەکەیان لە ھندستان بەجێ بھێڵن و بگەڕێنەوە بۆ ئەو شارەی کە باوکی تێیدا گەورە بووە (شاری مارەکۆت) لە وڵاتی فەرەنسا و بگەڕێن بەدوای باپیریدا. پێرین و دایکی وەک وێنەگری گەڕۆک کار دەکەن، بەوەش بژێوی ژیانیان بەدەست دەھێنن. لە گەشتەکەدا دایکی نەخۆش دەکەوێت و پێرینیش بۆ چارەسەری دایکی ناچاردەبێت زۆربەی پێداویستییەکانیان بفرۆشێت. پێرین نەیدەزانی کە باوکی لەگەڵ باپیریدا توشی دەمەقاڵێ بووە، لەسەر ئەو وەسییەتەی کە باپیری بۆی کردووە، چونکە باوکی بە گوێی نەکردووە و وەسییەتەکەی شکاندووە. ھەر لەبەر ئەوەش پێرین کە دەگاتە شارەکە، باپیری دەدۆزێتەوە کە کەسێکی دەوڵەمەندە، کارگەیەکی گەورەی ھەیە و یارمەتی ھەژاران دەدات. پێرین بە ناچار ناوی خۆی دەگۆڕێت بە (ئۆرالی) بۆ ئەوەی کەس نەیناسێتەوە و ئەو ناخۆشییەی لە نێوان باوک و باپیریدا ھەبووە بگەڕێنێتەوە بۆ خۆشەویستیی. پێرین کچێکی زیرەک و لێھاتوو دەبێت و ھەر زوو لای باپیری خۆشەویست دەبێت. لە کۆتاییدا خۆی ئاشکرا دەکات و سامانێکی زۆری بۆ دەمێنێتەوە.

کەسایەتییەکان 
 پێرین: تەمەنی ١٣ ساڵە. لە دایکێکی ھندی و باوکێکی فەرِەنسییە.
 ماری: دایکی پێرینە. بە نەخۆشی کۆچی دوایی دەکات.
 بێلفرانک: باپیری پێرینە. کەسێکی دەوڵەمەندو ناسراوە. نابینایە. لە کۆتایدا چاوی چاکدەبێتەوە.
 رۆزالی: یەکەمین کەسە لە مارەکۆت دەبێتە ھاورِێی پێرین.
 پاوڵ برای ڕۆزالییە.' شامۆنی باوکی ڕۆزالییە. فرانکوێس نەنکی ڕۆزالییە.
 تاروێڵ: لێپرسراوی کارگەکەی بێلفرانکە.
 تیۆدۆر: خوشکەزای بێلفرانکە، دەیەوێت جێگەی بگرێتەوە.
 فابری: نوسەرێکی لێھاتووەو باوەڕپێکراوی بێلفرانکە.
 مارسێل: ھاوڕێی پێرینە. لە یانەیەکی سیرک ئیشدەکات.
 بارۆن: سەگەکەی پێرینە.
 پێریکال: عەرەبانەکەی ماڵی پێرین ڕادەکێشێت.

سەرچاوەکان 
 گۆڤاری پەپوولە ژمارە ١٥٦

ئەنیمێ و مانگای سەرکێشی
زنجیرە ئەنیمێیەکانی ھیکتۆر مالۆت
ئەنیمی و مانگای مێژوویی